หุ้นวันนี้
เลี่ยงพลังงาน
21 ส.ค. 2554

เลี่ยงพลังงาน
ตลาดหุ้นไทยดำดิ่งเช่นเดียวกับหุ้นโลก ต่างชาติยังขายไม่หยุด ดัชนีมีโอกาสลงต่อ
มาร์เก็ตติง กล่าวว่า ตลาดหุ้นยังมีทิศทางขาลงตามปัญหาหนี้โซนยุโรป จึงไม่แนะนำให้เข้าซื้อหุ้นตัวใหญ่ที่เป็นเป้าหมายของนักลงทุนต่างชาติ โดยเฉพาะหุ้นพลังงานที่ถูกราคาน้ำมันอ่อนตัวลงซ้ำเติม 
“ค่าเงินเอเชียและยุโรปอ่อนลงเทียบเงินเหรียญสหรัฐ จะไม่ดีต่อการลงทุนในหุ้น ดัชนีมีโอกาสลงต่ำกว่า 1,050 จุด”
ด้านซิตี้กรุ๊ป ยังคงแนะนำขายหุ้นบริษัท ปตท.สำรวจและผลิตปิโตรเลียม (PTTEP) และลดราคาเป้าหมายเหลือ 170 บาท จากเป้าหมายเดิม 175 บาท ภายหลังบริษัทให้ข้อมูลว่าโครงการมอนทาราจะเลื่อนเปิดไปไตรมาสแรกปีหน้า เช่นเดียวกับโครงการบงกชใต้ 
ซิตี้กรุ๊ป กังวลถึงต้นทุนที่เพิ่มขึ้น หลังจากทุ่มสำรวจอย่างหนักในเดือน ม.ค. ทำให้ต้นทุนการดำเนินงานเพิ่มขึ้นในไตรมาสแรกปีนี้ 35% 
อย่างไรก็ตาม ได้ประมาณการกำไรต่อหุ้น PTTEP ที่ 14 บาท 17.2 บาท และ 15.6 บาท ในปี 2554-2556
ตลาดหุ้นทรุดหนักทั่วโลก กดหุ้นไทยร่วงลงแรง ปิดที่ระดับ 1,053.97 จุด ลดรูดลง 18.97 จุด คิดเป็น 1.77% มูลค่าการซื้อขายเบาบาง 27,768 ล้านบาท